pythainlp/thai_wikipedia_clean_20230101 huggingface dataset:
ในปัจจุบัน สหราชอาณาจักรได้มีการเพิ่มบรรดาศักดิ์ที่ไม่สืบตระกูล (Non-hereditary life peers) ซึ่งผู้ที่ได้รับแต่งตั้งจะอยู่ในยศบารอนเช่นกัน และนอกจากนี้บารอน ยังใช้เรียกบุตรชายคนแรกที่เกิดจากบิดาที่เป็นตำแหน่งเอิร์ลโดยอนุโลม ในประเทศที่ใช้ภาษาเยอรมันจะเรียกตำแหน่งเทียบเท่าบารอนว่า ไฟรแฮร์ (Freiherr)
อุปราช
อุปราช หรือ "ไวซรอย"  เป็นตำแหน่งที่แต่งตั้งโดยพระมหากษัตริย์เพื่อให้ปกครองเขต แว่นแคว้น หรืออาณาจักร เป็นผู้สำเร็จราชการในพระปรมาภิไธยของพระมหากษัตริย์ มาจากภาษาละติน "vice-" แปลว่า ผู้แทน กับภาษาฝรั่งเศส "roi" แปลว่าพระมหากษัตริย์ หากอุปราชเป็นสตรี จะเรียกว่า "ไวซแรน" ซึ่งใช้เรียกพระชายาของอุปราชด้วย
ตำแหน่งอุปราชในไทยเรียกว่ากรมพระราชวังบวรสถานมงคล
มารยาท
มารยาท (อังกฤษ: Etiquette) หรือ จรรยา, จริยา, มรรยา เป็นประมวลพฤติกรรมซึ่งวางกรอบความคาดหมายสำหรับพฤติกรรมทางสังคมตามบรรทัดฐานตามปกติร่วมสมัยภายในสังคม ชนชั้นทางสังคมหรือกลุ่มหนึ่ง
มารยาทเป็นหลักการบ่งบอกว่าสิ่งใดควรกระทำหรือไม่กระทำ และจะกระทำอย่างไรในสถานการณ์ที่กำหนด มารยาทบางข้อก็มีเหตุผลรองรับตัวอย่างเช่น เมื่อพบเจอผู้ใหญ่หรือผู้อาวุโสก็ต้องสวัสดีหรือเดินสวนกันผู้เยาว์ก็ต้องหยุด เพื่อเป็นการนอบน้อมและให้เกียรติแก่ผู้อาวุโสเหล่านั้น.ในพจนานุกรม​มีความหมายว่ากริยาที่ถือว่า​เรียบร้อย​ มรรยาทก็ว่า.
มรรยาท
จรรยา
จริยา
หลิวเป้ย
ซือหม่าอี้
เฉาเชา
ซือหม่าเจา
ฤดูร้อนอ้อนรัก
ฤดูร้อนอ้อนรัก หรือ โยะซุงะโนะโซะระ (; "ฟากฟ้าแห่งความสัมพันธ์") เป็นเกมลามกอนาจารประเภทวิชวลโนเวล (visual novel) ซึ่งบริษัทสเฟียร์ (CUFFS) ผลิตสำหรับเล่นบนคอมพิวเตอร์ส่วนบุคคล และเผยแพร่ตั้งแต่วันที่ 5 ธันวาคม 2551 ต่อมา จึงได้รับการดัดแปลงเป็นมังงะ อนิเมะโทรทัศน์ ละครเสียง และมีเกมภาคต่อเรียก "ฮะรุกะนะโซะระ"  จำหน่ายตั้งแต่วันที่ 24 ตุลาคม 2552
เกมและบรรดาสื่อดัดแปลงจากเกมนั้นมีเนื้อหาแนวตลก วีรคติ และนาฏกรรม กับทั้งแสดงการร่วมประเวณีและเผยอวัยวะพึงสงวนตลอดทั้งเรื่อง
เกมว่าด้วยชายหนุ่มคนหนึ่งชื่อ ฮะรุกะ กับหญิงสาวคนหนึ่งชื่อ โซะระ ซึ่งเป็นพี่น้องฝาแฝดกันและเป็นนักเรียนมัธยมศึกษาตอนปลายทั้งคู่ บิดามารดาประสบอุบัติเหตุทางรถยนต์ถึงแก่ความตายกะทันหัน คนทั้งสองจึงต้องจากกรุงโตเกียวไปอาศัยอยู่ที่บ้านตายายในชนบท ด้วยหมายใจจะก่อร่างสร้างชีวิตอันไม่สมบูรณ์นั้นเสียใหม่ เนื่องจากน้องสาวป่วยเจ็บกระออดกระแอด กับทั้งอนาคตยังหาความแน่นอนมิได้ ฮะรุกะจึงมักหวนคำนึงถึงอดีตเพื่อไขว่หาเรื่องราวอันจะยังให้เขามีกำลังก้าวเดินต่อไป ขณะที่โซะระเองใฝ่ใจในปัจจุบันเพื่อไขว่หาการปกป้องดูแลและความมั่นคงจากพี่ชาย ใช่แต่รูปพรรณเหมือนกัน จิตใจยังหว้าเหว่ไม่ต่างกัน พี่น้องทั้งสองต้องมุ่งหน้าฝันฝ่าความท้าทายบรรดามีทั้งที่คาดหมายได้และมิได้
เนื้อเรื่องหลักนั้นดำเนินไปบนความสัมพันธ์ระหว่างฝาแฝดทั้งสองที่เป็นไปมากกว่าความเป็นพี่เป็นน้อง ด้วยทั้งคู่รักกันฉันชู้สาวมาแต่ครั้งเยาว์วัยที่ได้ร่วมประเวณีกัน อันเป็นอุปสรรคอย่างหนึ่งที่จะต้องต่อสู้เพื่อยืนหยัดอยู่ในสังคมให้จงได้ เนื้อเรื่องยังแตกแขนงออกไปอีกหลายแบบสุดแต่ผู้เล่นจะเลือก แต่ละแบบว่าด้วยความสัมพันธ์ของฮะรุกะกับเพื่อนหญิงคนอื่น ๆ ของเขา และมักมีโศกนาฏกรรมซ้อนอยู่ร่ำไป เป็นต้นว่า อะกิระกับคะซุฮะ หญิงสาวสองคนซึ่งเป็นพี่น้องท้องเดียวกัน คนหนึ่งบิดาเลี้ยงดูเป็นอย่างดีในคฤหาสน์ใหญ่โต อีกคนหนึ่งบิดาปล่อยให้เติบใหญ่ในวัด คนทั้งสองต้องฝันฝ่าชีวิตอันตั้งอยู่บนความเข้าใจผิดในความรักของบิดา โดยมีฮะรุกะคอยช่วยเหลืออยู่มิห่าง
เกมนี้ ยุกิจิ ทะชิกะเซะ (Yukiji Tachikaze) กับเซริ อะซะกุระ (Seiri Asakura) สองคนเขียนเรื่อง ทะกะชิ ฮะชิโมะโตะ (Takashi Hashimoto) กับฮิโระ ซุซุฮิระ (Hiro Suzuhira) ร่วมกันวาดภาพและออกแบบตัวละคร และมินะบุ มิวะ (Manabu Miwa) ใช้นามแฝงว่า มาแนก (Manack) ประพันธ์เพลงประกอบ
บริษัทสเฟียร์ผลิตเกมนี้สำหรับเล่นบนคอมพิวเตอน์ส่วนบุคคล และจำหน่ายตั้งแต่วันที่ 5 ธันวาคม 2551 ต่อมาจึงทำภาคต่อเรียก "ฮะรุกะนะโซะระ" จำหน่ายตั้งแต่วันที่ 24 ตุลาคม 2552 มีเนื้อหาขยายจากภาคแรก และแถมเนื้อหาพิเศษสำหรับผู้นิยมเกมนี้ด้วย
ส่วนเพลงประกอบเกมนั้น บริษัทสเฟียร์ทำเป็นอัลบัมจำหน่ายตั้งแต่วันที่ 27 กุมภาพันธ์ 2552
บริษัทฟีล. (feel.) ดัดแปลงเกมเป็นอนิเมะชุดเพื่อเผยแพร่ทางโทรทัศน์ มีทะเกะโอะ ทะกะฮะชิ (Takeo Takahashi) กำกับใหญ่, โทะชิฮิโระ โคะฮะมะ (Toshihiro Kohama) กำกับฝ่ายศิลป์, โยะชิกะซุ อิวะนะมิ (Yoshikazu Iwanami) กำกับฝ่ายเสียง และใช้นักพากย์คณะเดียวกับที่พากย์เกมทั้งสิ้น
อนิเมะออกฉายทางโทรทัศน์ญี่ปุ่นทุกวันจันทร์ ตั้งแต่วันจันทร์ที่ 4 ตุลาคม 2553 ถึงวันจันทร์ที่ 20 ธันวาคม ปีนั้น ครั้นแล้ว บริษัทคิงเรเคิดส์ (King Records) จึงผลิตเป็นดีวีดีและบลูเรย์ แบ่งเป็นสี่ชุด ชุดละสามตอน ชุดแรกจำหน่ายตั้งแต่วันที่ 22 ธันวาคม 2553 ส่วนชุดสุดท้ายจำหน่ายตั้งแต่วันที่ 26 มีนาคม 2554 โดยฉบับบลูเรย์นั้นแถมสายคล้องมีตุ๊กตารูปตัวละครโซะระด้วย
การดำเนินเรื่อง.
อนิเมะนี้มีความยาวสิบสองตอน ตอนหนึ่ง ๆ ประกอบด้วยเรื่องใหญ่ มีความยาวยี่สิบสองนาที กับเรื่องแถม มีความยาวสามนาที รวมเป็นตอนละยี่สิบห้านาที
เนื่องจากเกมมีเนื้อเรื่องหลักว่าด้วยความสัมพันธ์ของพี่น้องฝาแฝดฮะรุกะกับโซะระ และมีเรื่องย่อยว่าด้วยความสัมพันธ์ของฮะรุกะกับหญิงสาวคนอื่น ๆ รอบตัวเขา อนิเมะนี้ดำเนินจึงเรื่องใหญ่ตามเกม โดยเริ่มเรื่องด้วยการปูพื้นความสัมพันธ์ของตัวละครทุกตัว แล้วจึงเริ่มว่าด้วยความสัมพันธ์ของฮะรุกะกับหญิงสาวคนหนึ่ง จบแล้ววกกลับไปจุดหนึ่งก่อนหน้าและดำเนินไปว่าด้วยฮะรุกะคนนั้นกับหญิงสาวอีกคนหนึ่ง ครั้นจบแล้วก็ย้อนกลับไปและดำเนินเรื่องแขนงใหม่เช่นนั้นอีกเรื่อย ๆ จนครบทุกตัวละคร โดยปิดเรื่องที่ความสัมพันธ์ของฮะรุกะกับโซะระ
ส่วนเรื่องแถมนั้นเป็นเรื่องสั้นปิดท้ายเรื่องใหญ่ ว่าด้วยฮะรุกะกับเพื่อนหญิงที่ชื่อ โมะโตะกะ เป็นสำคัญ มีเนื้อหาตลกโปกฮา มักทำตัวละครแบบวิรูป (หัวโตตัวเล็ก) กระนั้น ก็ยังมีเนื้อหาแสดงกามกิจและอวัยวะอันควรปกปิดเช่นเดียวกับเรื่องใหญ่
มะนะบุ มิวะ กับบรูโน เวนลี (Bruno Wen-li) สองคนนำเพลงประกอบเกมมาเรียบเรียงใหม่เป็นเพลงประกอบอนิเมะ แล้วผลิตเป็นอัลบัมเพลงประกอบอนิเมะจำนวนสองอัลบัม เรียก "โยะซุงะโนะโซะระออริจินัลซาวด์แทร็ก - อาร์เรนจ์ (Yosuga no Soa Original Soundtrack - Arrange) " และ "โยะซุงะโนะโซะระออริจินัลซาวด์แทร็ก - นิว (Yosuga no Soa Original Soundtrack - New) " แถมมาในบลูเรย์อนิเมะชุดที่หนึ่งและชุดที่สามตามลำดับ
เพลงเปิดอนิเมะนั้นชื่อ "ฮิโยะกุโนะฮะเนะ" (; "ปีกซึ่งกระพือไปทีละข้าง") วงยูโฟเนียส (Eufonius) แต่งและร้อง ส่วนเพลงปิดนั้นมีสองเพลง ใช้ปิดเรื่องใหญ่หนึ่ง ปิดเรื่องแถมหนึ่ง เพลงปิดเรื่องใหญ่ชื่อ "พิงกีโจนส์"  วงโมะโมะอิโระโคลเวอร์ (Momoiro Clover) ร้อง ส่วนเพลงปิดเรื่องแถมนั้นชื่อ "สึนะงุคิซุนะ"  เนียงเนียงเนีย (nyanyannya) แต่งเนื้อและทำนอง และทีมเนะโกะกัง (Team Nekocan) กับอะมะโอะโตะ จุงกะ (Amaoto Junca) ร้อง
ซีดีละคร.
เกมนี้ได้รับการดัดแปลงเป็นละครเสียงแล้วทำเป็นซีดีแถมไปกับเกมให้แก่ผู้สั่งจองเกมนี้กับผู้จำหน่ายบางราย
จิตรกรทะกะชิ มิกะเซะ (Takashi Mikaze) ดัดแปลงเกมนี้เป็นมังงะใช้ชื่อเดียวกัน ลงพิมพ์เป็นตอน ๆ ในนิตยสาร "คอมป์เอซ (Comp Ace) " ของสำนักพิมพ์คะโดะกะวะ (Kadokawa) ตั้งแต่ฉบับวันที่ 26 พฤษภาคม 2553 ถึงฉบับวันที่ 26 ธันวาคม 2553
Yosuga no Sora
Haruka na Sora
มุกิ้ว
ปลาทูน่าครีบเหลือง
ปลาทูน่าครีบเหลือง  ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี (Scombridae)
จัดเป็นปลาทูน่าหรือปลาโอที่มีขนาดใหญ่ชนิดหนึ่ง แต่เล็กกว่าปลาทูน่าครีบน้ำเงินเหนือ ("T. thynnus") และปลาทูน่าครีบน้ำเงินแปซิฟิค ("T. orientalis") พบกระจายพันธุ์ในมหาสมุทรเขตร้อนและเขตอบอุ่น ระหว่างละติจูดที่ 40 องศาเหนือ ถึง 40 องศาใต้ มักชอบว่ายน้ำตั้งแต่ผิวน้ำจนถึงความลึกประมาณ 300 เมตร ในระดับอุณหภูมิ 18-31 องศาเซลเซียส ทูน่าครีบเหลืองเป็นที่นิยมในการจับมากในมหาสมุทรแปซิฟิก ซึ่งจับได้ยากและต้องใช้เรือขนาดใหญ่ จึงมักทำการประมงโดยใช้เรือจากบริษัทขนาดใหญ่ ทำการประมงน้ำลึก มูลค่าการจับหลายสิบล้านบาทต่อเที่ยว
มีลักษณะพิเศษที่เห็นได้ชัดคือ ความกว้างที่สุดของลำตัวปลาอยู่บริเวณกึ่งกลางของครีบหลังอันแรก ครีบหลังอันแรกแยกออกจากครีบหลังอันที่สองอย่างชัดเจน ครีบหูมีความยาวถึงกึ่งกลางของฐานครีบหลังอันที่สองในปลาทูน่าขนาดใหญ่ ครีบหลังอันที่สองและครีบก้นมีขนาดยาวมาก (ยาวกว่าความยาวของครีบหลังร้อยละ 20) เมื่อผ่าท้องออกดูจะพบว่าด้านล่างของตับจะไม่ลาย ด้านหลังเป็นสีน้ำเงินดำ แล้วค่อย ๆ เปลี่ยนเป็นสีเหลือง และสีน้ำเงินด้านล่างของลำตัว ปลาทูน่าครีบเหลืองขนาดใหญ่ขนาดใหญ่จะพบจุดสีเข้มเป็นแถวตามแนวดิ่งประมาณ 20 แถว ครีบหลังและครีบก้นมีสีเหลืองสด มีครีบเล็กสีเหลืองจำนวน 7-10 คู่ และที่ปลายของครีบเล็กจะเป็นสีดำ
ขนาดเมื่อโตเต็มที่มีความยาวมากกว่า 2 เมตร (วัดจากปากถึงเว้าครีบหาง) และมีหน้ำหนักได้ถึง 200 กิโลกรัม แต่ที่พบทั่วไปมีขนาด ประมาณ 0.5-1.5 เมตร เริ่มเข้าสู่ภาวะโตเต็มวัยเมื่อมีความยาว 50-60 เซนติเมตร และร้อยละของปลาที่โตเต็มวัยจะสูงขึ้นเมื่อมีความยาวมากกว่า 70 เซนติเมตร ปลาทูน่าครีบเหลืองทุกตัวจะอยู่ในภาวะโตเต็มวัยเมื่อมีความยาว มากกว่า 120 เซนติเมตร มีอายุขัยโดยเฉลี่ย 9 ปี ไข่เป็นลักษณะไข่ลอยไปตามกระแสบนผิวน้ำ เมื่อฟักเป็นตัวใช้เวลา 2 ปี จึงจะมีสภาพโตเต็มที่ ลูกปลาแรกฟักมีความยาว 3 มิลลิเมตร ถึงแม้จะว่ายน้ำได้ แต่ก็ไม่คล่องแคล่ว จนกระทั่งอีกหลายปสัดาห์ต่อมาจึงสามารถว่ายน้ำได้อย่างคล่องแคล่ว แต่ลูกปลาวัยอ่อนไม่สามารถที่จะปกป้องตัวเองได้ จึงตกเป็นอาหารของสัตว์นักล่าต่าง ๆ เสมอ
ปลาทูน่าครีบเหลืองเป็นปลาที่นิยมรับประทานสด และเป็นวัตถุดิบในการทำปลากระป๋อง จัดเป็นปลาเศรษฐกิจที่มีความสำคัญมากอีกชนิดหนึ่ง อุปกรณ์ในการประมงที่ใช้ในการจับ คือ อ้วนล้อม, เบ็ดตวัด, อวนลอย และเบ็ดราว มีราคาซื้อขายสูงถึงกิโลกรัมละ 2,000 บาท เป็นปลาที่มีส่วนที่เป็นเนื้อแดงเยอะ ที่เรียกกันในภาษาญี่ปุ่นว่า "ชูโทะโระ" (中とろ)
Thunnus albacares
จักรพรรดิคาร์ลที่ 5 แห่งโรมันอันศักดิ์สิทธิ์
รายชื่อโบราณสถานในจังหวัดสระบุรี
บรรษัทการกระจายเสียงและแพร่ภาพมุนฮวา
รายชื่อโบราณสถานในจังหวัดสุรินทร์
มาสค์ไรเดอร์ X มาสค์ไรเดอร์ โฟร์เซ &amp; โอส MOVIE ไทเซน MEGA MAX
มาสค์ไรเดอร์ X มาสค์ไรเดอร์ โฟร์เซ &amp; โอส MOVIE ไทเซน MEGA MAX  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์โอสและมาสค์ไรเดอร์โฟร์เซมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 10 ธันวาคม ค.ศ. 2011
มาสค์ไรเดอร์ที่ปรากฏตัวในเรื่อง.
มาสค์ไรเดอร์โพไซดอน.
ร่างแปลงของมิฮารุที่ใช้คอร์เมดัล ซาเมะเมดัล, คุจิระเมดัล และ โอคามิอุโอะเมดัล โดยใช้โพไซดอนไครเวอร์ในการแปลงร่าง ปรากฏตัวมาจากโลกอนาคต 40 ปี แต่เดิมเป็นไรเดอร์ที่ถูกสร้างโดยใช้คอร์เมดัลที่โคงามิสร้างขึ้นมา แต่ด้วยเหตุการณ์หลุมดำที่มาพร้อมกับเมดัลทั้งหมดทำให้เมดัลของโพไซดอนเกิดมีความนึกคิดและควบคุมจิตใจมิฮารุ
มาสค์ไรเดอร์อควา.
ร่างแปลงของมิฮารุที่ใช้อควาไดรเวอร์ในการแปลงร่าง โดยการแปลงร่างจะใช้พลังจากน้ำในการแปลงร่าง
มาสค์ไรเดอร์ X มาสค์ไรเดอร์ โฟร์เซ &amp; โอซ์ MOVIE ไทเซน MEGAMAX
ปอดบวมน้ำ
ปอดบวมน้ำ ( หรือ pulmonary congestion) เป็นการคั่งของของเหลวในเนื้อเยื่อและถุงลมของปอด ส่งผลให้เกิดความผิดปกติของการแลกเปลี่ยนก๊าซและอาจนำไปสู่การหายใจล้มเหลว อาการนี้อาจเกิดจากหัวใจห้องล่างซ้ายไม่สามารถนำเลือดออกจากระบบหมุนเวียนเลือดของปอดได้ (ปอดบวมน้ำเหตุหัวใจ; cardiogenic pulmonary edema) หรือเกิดจากการบาดเจ็บของเนื้อเยื่อปอดหรือหลอดเลือดของปอด (ปอดบวมน้ำไม่ใช่เหตุหัวใจ; non-cardiogenic pulmonary edema) จุดสำคัญในการให้การรักษามีอยู่ 3 จุด ได้แก่ การช่วยหายใจ การรักษาภาวะที่เป็นสาเหตุ และการป้องกันไม่ให้ปอดเสียหายเพิ่มเติม ภาวะนี้สามารถทำให้เกิดการหายใจล้มเหลวและหัวใจหยุดเต้นจากภาวะพร่องออกซิเจนได้ โดยเฉพาะกรณีที่เกิดขึ้นอย่างรวดเร็ว
พระสนมซุกแห่งตระกูลเชอ
Pulmonary oedema
การติดตามการรักษา
จังหวัดคย็องกี
จังหวัดคย็องกี  เป็นจังหวัดที่มีประชากรมากที่สุดในเกาหลีใต้ โดยมีซูว็อนเป็นเมืองหลวงของจังหวัด กรุงโซลซึ่งเป็นเมืองหลวงและเมืองที่ใหญ่ที่สุดของประเทศตั้งอยู่ใจกลางของจังหวัดนี้ แต่มีการปกครองแยกไปจากจังหวัดคย็องกี โดยมีฐานะเป็นการปกครองระดับจังหวัดในชื่อ "นครพิเศษ" ตั้งแต่ปี พ.ศ. 2489 อินช็อน เมืองที่ใหญ่เป็นอันดับที่ 3 ก็ตั้งอยู่บริเวณอ่าวของจังหวัดคย็องกี แต่ก็มีการปกครองแยกออกไปจากจังหวัดคย็องกีเช่นเดียวกับโซล โดยมีฐานะเป็นการปกครองระดับจังหวัด ในชื่อ "มหานคร" ตั้งแต่ปี พ.ศ. 2524 โดยสามเขตนี้ (จังหวัดคย็องกี นครพิเศษโซล และมหานครอินช็อน) มีพื้นที่รวมกัน 11,730 ตร.กม. และมีประชากรรวมกัน 22,766,850 คน (ปี พ.ศ. 2548) ถือเป็นจำนวนร้อยละ 48 ของประชากรทั่วทั้งเกาหลีใต้
จังหวัดคย็องกีแบ่งเขตการปกครองออกเป็น 28 นครหรือ"ชี" (시, 市) และ 3 อำเภอหรือ"คุน" (군, 郡) ทั้งนี้ หลายอำเภอในจังหวัดคย็องกีได้รับการยกฐานะเป็นนครอันเนื่องมาจากอิทธิพลของแผนพัฒนาเมืองใหม่ของกรุงโซล ทำให้มีนครใหญ่หลายแห่งตั้งอยู่ทางส่วนใต้ของจังหวัด
เขตการปกครองอ้างสิทธิ์.
จังหวัดคย็องกียังมีพื้นที่ที่ปัจจุบันอยู่ภายใต้การควบคุมของเกาหลีเหนือ
จังหวัดคย็องซังเหนือ
จังหวัดคย็องซังเหนือ (ย่อ "คย็องบก") เป็นจังหวัดที่อยู่ทางภาคตะวันออกของเกาหลีใต้ โดยมีฐานะเป็นจังหวัดเมื่อปี พ.ศ. 2439 โดยแยกออกจากพื้นที่ทางเหนือของจังหวัดคย็องซังเดิม โดยเป็นจังหวัดของเกาหลีจนกระทั่งมีการแบ่งเกาหลีในปี 2488 หลังจากนั้นก็กลายเป็นส่วนหนึ่งของเกาหลีใต้
อดีตศาลากลางจังหวัดคย็องซังเหนือ ตั้งอยู่ที่เมืองแทกู แต่แทกูไม่ได้เป็นส่วนหนึ่งของจังหวัดตั้งแต่ปี 2524 โดยแทกูเป็นเมืองหลวงของจังหวัดคย็องซังตั้งแต่ก่อนปี 2439 และเป็นเมืองหลวงของจังหวัดคย็องซังเหนือระหว่างปี 2439 จนถึงปี 2524 ต่อมาเมื่อปี พ.ศ. 2559 เมืองหลวงของจังหวัดได้ย้ายจากแทกูไปอันดง
ภูมิศาสตร์และสภาพอากาศ.
จังหวัดนี้เป็นส่วนหนึ่งของภูมิภาคยองนัม ทางด้านทิศตะวันออกติดกับทะเลญี่ปุ่น (ทะเลตะวันออก) ทางทิศใต้ติดกับจังหวัดคย็องซังใต้ ทางด้านทิศตะวันตกติดกับจังหวัดช็อลลาเหนือและจังหวัดชุงช็องเหนือ ส่วนทางด้านทิศเหนือติดกับจังหวัดคังว็อน ในช่วงฤดูร้อน จังหวัดคย็องซังเหนืออาจจะมีอากาศร้อนมากที่สุดในเกาหลีใต้ เพราะจังหวัดนี้ล้อมรอบไปด้วยเทือกเขาขนาดใหญ่ คือ เทือกเขาแทแบกทางด้านทิศตะวันออกและเทือกเขาโซแบกทางด้านทิศตะวันตก
จังหวัดคย็องซังเหนือ เป็นที่ตั้งของอาณาจักรซิลลาและยังคงรักษาซึ่งวัฒนธรรมโบราณนี้ไว้ ศิลปิน ผู้นำทางการเมืองและนักวิชาการหลายคนนั้นก็เป็นบุคคลที่มาจากจังหวัดนี้
กีฬาแบดมินตันในโอลิมปิกฤดูร้อน 2012
กีฬาแบดมินตันในโอลิมปิกฤดูร้อน2012 มีชิงชัย 5 เหรียญทองตามประเภท ดังนี้
คัดเลือกโดยการจัดอันดับ ตั้งแต่วันที่ 2 พฤษภาคม 2011 ถึง 29 เมษายน 2012
การแปลโปรแกรม
น้ำตกเอราวัณ
น้ำตกเอราวัณ ตั้งอยู่ในเขตอุทยานแห่งชาติเอราวัณ ตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานประมาณ 500 เมตร มีความสูงจากระดับน้ำทะเลตั้งแต่ 100 - 400 เมตร แบ่งเป็นชั้นต่างๆ 7 ชั้น มีระยะทางจากชั้นล่างสุดขึ้นไปชั้นบนสุด 1500 เมตร ลำน้ำเมื่อตกลงมาแล้วจะไหลลงแม่น้ำแควใหญ่บริเวณที่ทำการอุทยาน เดิมน้ำตกนี้ชาวบ้านเรียกว่า น้ำตกสะด่องม่องลาย อันเป็นชื่อลำห้วยม่องลายที่เป็นต้นน้ำ โดยบริเวณน้ำตกจะมีน้ำตลอดปี แต่จะมีน้ำน้อยในช่วงฤดูแล้ง ราวเดือนธันวาคมถึงเมษายน
น้ำตกเอราวัณมีลักษณะที่โดดเด่นกว่าน้ำตกอื่นๆคือเป็นน้ำตกบนเทือกเขาหินปูน ทำให้น้ำมีสีฟ้าอมเขียวเมื่อสะท้อนแสงอาทิตย์ น้ำตกเอราวัณมี 7 ชั้น ดังนี้
บริเวณน้ำตกชั้นที่ 1 - 4 จะมีปลาพลวง (ปลาตระกูลปลาตะเพียน ลำตัวสีน้ำตาลเขียวเกล็ดโต มีหนวดยาว 2 คู่) แหวกว่ายอยู่เป็นจำนวนมากอันเป็นลักษณะเด่นอีกอย่างหนึ่ง
ขายฝาก
ขายฝาก  เป็นชื่อสัญญาซื้อขายรูปแบบหนึ่ง ซึ่งกรรมสิทธิ์ในทรัพย์สินที่ซื้อขายนั้นตกแก่ผู้ซื้อเช่นเดียวกับสัญญาซื้อขายทั่วไป แต่มีข้อตกลงกันว่า สามารถไถ่ (repurchase, redeem หรือ buy back) ทรัพย์สินนั้นคืนไปได้ ภายในเวลาที่สัญญากันหรือตามที่กฎหมายกำหนด ถ้าไม่ไถ่โดยสิ้นเชิง ทรัพย์สินนั้นจะตกเป็นกรรมสิทธิ์ของผู้ซื้อหรือผู้อื่นที่เกี่ยวข้องโดยบริบูรณ์
จังหวัดคย็องซังใต้
จังหวัดคย็องซังใต้ เป็นจังหวัดที่อยู่ทางทิศตะวันออกเฉียงใต้ของประเทศเกาหลีใต้ โดยมีเมืองเอกตั้งอยู่ที่ชังว็อน โดยประกอบด้วยมหานครหลักและท่าเรือปูซาน โดยมีวัดแฮอินซาที่เป็นมรดกโลกของยูเนสโก โดยเป็นวัดแบบพุทธ ซึ่งเป็นที่อยู่ของ "พระไตรปิฎกแห่งชาติเกาหลี" ทำให้ดึงดูดนักท่องเที่ยวได้เป็นจำนวนมาก มีโรงงานประกอบรถยนต์และปิโตรเคมีขนาดใหญ่ตั้งเรียงรายอยู่ทางภาคใต้ของจังหวัดขยายจากเมืองอุลซัน ไปสู่ปูซาน ชังว็อน และชินจู
ก่อนปี พ.ศ. 2438 พื้นที่ที่เป็นจังหวัดคย็องซังใต้ในปัจจุบันเคยเป็นส่วนหนึ่งของจังหวัดคย็องซัง หนึ่งในแปดจังหวัดของเกาหลีในสมัยราชวงศ์โชซ็อน ในปี พ.ศ. 2438 ทางใต้ของจังหวัดคย็องซังได้ถูกแทนที่โดยเขตชินจูในทางด้านทิศตะวันตกและทงแน ในทางตะวันออก ต่อมาในปี 2439 ทั้งสองเขตนี้ก็ยุบรวมกันเป็นจังหวัดคย็องซังใต้
แต่เดิมเมืองเอกของจังหวัดตั้งอยู่ที่ชินจู ต่อจากนั้นก็ย้ายไปปูซานในปี พ.ศ. 2468 ในปี พ.ศ. 2488 จังหวัดคย็องซังใต้กลายเป็นส่วนหนึ่งของเกาหลีใต้ ต่อมาในปี 2506 ปูซานก็ได้แยกออกจากจังหวัดคย็องซังใต้ ไปเป็นนครที่ปกครองโดยตรง ("ชิกฮัล-ชี") และในปี พ.ศ. 2526 ก็ได้ย้ายเมืองเอกจากปูซานไปชังว็อน
ในปี พ.ศ. 2538 ปูซานได้มีฐานะเป็น มหานคร ("ควังย็อก-ชี") และอุลซัน ก็ได้แยกออกจากจังหวัดคย็องซังใต้ ไปเป็นมหานครในปี พ.ศ. 2541
จังหวัดนี้เป็นส่วนหนึ่งของภูมิภาคย็องนัม มีพรมแดนติดกับทะเลญี่ปุ่น (ทะเลตะวันออก) ในทางทิศตะวันออก และติดกันจังหวัดคย็องซังเหนือในทิศเหนือ ส่วนทางด้านทิศตะวันตกติดกับจังหวัดช็อลลาเหนือ และในทางทิศใต้ติดกับช่องแคบเกาหลี และในจังหวัดนี้มีแม่น้ำสายใหญ่คือแม่น้ำนักดงและแม่น้ำสาขา
บริเวณสามเหลี่ยมที่ราบแม่น้ำนักดงรอบๆกิมแฮถือเป็นยุ้งฉางที่สำคัญมากที่สุดแห่งหนึ่งของเกาหลีใต้ ผลิตผลทางการเกษตรจากจังหวัดคย็องซังใต้ ประกอบไปด้วยข้าว ถั่ว มันฝรั่ง และข้าวบาร์เลย์ พื้นที่นี้มีชื่อเสียงเรื่องฝ้าย งา และผลไม้ ซึ่งเจริญเติบโตตามบรืเวณชายฝั่งทางภาคใต้ ผลิตภัณฑ์เกี่ยวกับทะเลเป็นที่ดึงดูดอย่างมาก และจังหวัดนี้ก็เป็นหนึ่งในผู้นำด้านการประมงของประเทศ
เมืองใหญ่ที่สุดในภูมิภาคนี้ได้แก่ปูซานและอุลซัน ซึ่งเป็นเขตปกครองพิเศษในระดับจังหวัด เป็น มหานคร โดยแยกออกจากจังหวัดคย็องซังใต้ นอกเหนือจากเมืองเอกชังว็อนแล้ว ก็ยังมีเมืองสำคัญอื่น ๆ อีก เช่น คิมแฮและชินจู
สถานที่น่าสนใจ.
จังหวัดคย็องซังใต้เป็นที่ตั้งของวัดแฮอินซาวัดแบบพุทธ ซึ่งมีพระไตรปิฎกแห่งชาติเกาหลีอยู่ ทำให้ดึงดูดนักท่องเที่ยวได้อย่างมาก โดยตั้งอยู่อุทยานแห่งชาติรอบ ๆ ชีรีซัน (1,915 เมตร) ตรงบริเวณติดกับจังหวัดช็อลลาเหนือ โดยวัดเริ่มสร้างครั้งแรกในปี พ.ศ. 1345
เกียรติศักดิ์ ส่องแสง
เกียรติศักดิ์ ส่องแสง อดีตสมาชิกสภาผู้แทนราษฎรจังหวัดปทุมธานี สังกัดพรรคประชาธิปัตย์ อดีตที่ปรึกษารัฐมนตรีว่าการกระทรวงแรงงาน
เกียรติศักดิ์ ส่องแสง เกิดเมื่อวันที่ 16 ธันวาคม พ.ศ. 2508 ที่ อ.ตระการพืชผล จ.อุบลราชธานี สำเร็จการศึกษาระดับปริญญาตรี และปริญญาโท สาขาการวัดผลการศึกษา ปริญญาเอกสาขาการทดสอบและประเมินผลการศึกษา จากมหาวิทยาลัยศรีนครินทรวิโรฒ
ทำงานด้วยการเริ่มรับราชการครู สังกัดสำนักงานคณะกรรมการการประถมศึกษาแห่งชาติ ประจำที่จังหวัดพระนครศรีอยุธยา เมื่อปี พ.ศ. 2532 ต่อมาได้โอนมารับราชการเป็นนักวิจัย สังกัดมหาวิทยาลัยสุโขทัยธรรมาธิราช (มสธ.) ในปี พ.ศ. 2537 จากนั้นในปีถัดมาได้โอนไปสังกัดสถาบันเทคโนโลยีราชมงคล วิทยาเขตบพิตรพิมุขมหาเมฆ และย้ายมาประจำที่ศูนย์กลางสถาบันเทคโนโลยีราชมงคล (ปัจจุบันคือ มหาวิทยาลัยเทคโนโลยีราชมงคลธัญบุรี) ตั้งแต่ปี พ.ศ. 2540
เกียรติศักดิ์ ส่องแสง ได้เข้าร่วมงานการเมืองกับพรรคประชาธิปัตย์ เคยได้รับแต่งตั้งเป็นที่ปรึกษารัฐมนตรีว่าการกระทรวงแรงงาน (นายเฉลิมชัย ศรีอ่อน) และได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขต 4 แต่แพ้ให้กับว่าที่ร้อยตรี สุเมธ ฤทธาคนี จากพรรคเพื่อไทยแต่ในการเลือกตั้งซ่อมสมาชิกสภาผู้แทนราษฎรเขต 5 ปทุมธานี พ.ศ. 2555 แทน ว่าที่ ร.ต. สุเมธ ที่ลาออกไปลงสมัครนายกองค์การบริหารส่วนจังหวัด ในวันที่ 21 เมษายน พ.ศ. 2555 ดร.เกียรติศักดิ์ สามารถเอาชนะผู้สมัครจากพรรคเพื่อไทย และนับเป็นชัยชนะครั้งแรกในรอบหลายปีของพรรคประชาธิปัตย์ในพื้นที่ดังกล่าว
เขาลงสมัครรับเลือกตั้งในพื้นที่จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาปี 2564 เขาย้ายไปสังกัดพรรคเพื่อไทย และมีกระแสข่าวลือว่าพรรคเพื่อไทยจะวางตัวให้ลงสมัคร ส.ส.แบบแบ่งเขตในพื้นที่ จ. ปทุมธานี จนทำให้ผู้สนับสนุนพรรคเพื่อไทยในพื้นที่ จ.ปทุมธานีออกมาคัดค้าน เนื่องจากพฤติกรรมในอดีตโดยเฉพาะเมื่อครั้งเคลื่อนไหวกับ กปปส. ที่แสดงตนเป็นปรปักษ์กับพรรคเพื่อไทย และได้ยื่นหนังสือเพื่อให้พรรคเพื่อไทยทบทวนการให้นายเกียรติศักดิ์ลงสมัคร ส.ส. ในนามพรรคเพื่อไทย และในปี 2565 เขาได้ย้ายไปสังกัดพรรคพลังประชารัฐ
ไลฟ์อีวิล
ไลฟ์อีวิล  วางขายในเดือน ธันวาคม 1982 และ มกราคม 1983ในอังกฤษ เป็นอัลบั้มบันทึกการแสดงสดแรกของ วงเฮฟวีเมทัล อังกฤษ แบล็ค ซับบาธ
รายชื่อผลงานของเขมนิจ จามิกรณ์
"บทความนี้เนื้อหาเกี่ยวกับผลงานของเขมนิจ จามิกรณ์ สำหรับบทความหลักดูที่" เขมนิจ จามิกรณ์
ออฟไลน์
ผลงานด้านสังคม.
เขมนิจได้เข้าร่วมกิจกรรมด้านสังคมอย่างต่อเนื่อง โดยการเป็นพรีเซ็นเตอร์และร่วมแถลงข่าวโครงการและกิจกรรมของภาครัฐและเอกชน อีกทั้งได้ริเริ่มจัดโครงการและกิจกรรมเพื่อสังคมด้วยตนเอง โดยได้รับความร่วมมือจากครอบครัว เพื่อนศิลปิน แฟนคลับและประชาชนที่สนใจ กิจกรรมเพื่อสังคมที่เขมนิจมีส่วนร่วม มีดังต่อไปนี้
ปี 2550 เขมนิจได้รับเลือกจากกรมควบคุมโรค กระทรวงสาธารณสุขเป็น"พรีเซ็นเตอร์รณรงค์วันงดสูบบุหรี่โลก" และได้รับโล่ประกาศเกียรติคุณประทานจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ และได้รับเลือกเป็นพรีเซนเตอร์ นาฬิกา "เวลามีค่าต่อชีวิต" ร่วมกับ ภัทรพล ศิลปาจารย์ ในโครงการ "ทำดีถวายพระเจ้าอยู่หัว ด้วยการบริจาคโลหิต" เพื่อจัดหารายได้แก่สภากาชาดไทย เนื่องในโอกาส พระบาทสมเด็จพระเจ้าอยู่หัว พระบรมราชูปถัมภกสภากาชาดไทย ทรงเจริญพระชนมพรรษา 80 พรรษา 5 ธันวาคม 2550 ต่อมา ได้เข้าร่วมเปิดตัวโครงการ "รวมใจรักสุขภาพ" จัดโดยโรงงานเภสัชกรรมทหาร สำนักปลัดกระทรวงกลาโหม เพื่อสงเสริมสุขภาพข้าราชการทหาร และได้เข้าร่วมเปิดตัวโครงการ "มือสะอาด ปราศจากไข้หวัดนก" จัดโดยกรมอนามัย กระทรวงสาธารณสุข และสำนักงานคณะกรรมการการศึกษาขั้นพื้นฐาน กระทรวงศึกษาธิการ นอกจากนี้ยังได้รับคัดเลือกจากจีเอสเอ็ม แอดวานซ์และอาดิดาสให้เป็น "จีเอสเอ็ม แองเจิ้ล" นำวิ่งสิงคโปร์มาราธอน
ปี 2551 เขมนิจได้รับเลือกจากกระทรวงศึกษาธิการเป็น"ทูตการศึกษา" และได้รับเลือกเป็นพรีเซนเตอร์โครงการ "จากวันแม่ถึงวันพ่อ 116 วัน สร้างสามัคคี" ร่วมกับ ศุกลวัฒน์ คณารศ โดยมูลนิธิโทรทัศน์เฉลิมพระเกียรติฯ เพื่อเชิญชวนประชาชนใส่สายรัดข้อมือเหลือง-ฟ้า สร้างพลังสามัคคีของคนในชาติ ต่อมา ได้เป็นตัวแทนร่วมปลูกปะการังในโครงการ "วีนิไทย ร่วมใจปลูกปะการัง 80,000 กิ่งที่เริ่มต้น เพื่อล้นเกล้า" จัดโดยบริษัท วีนิไทย จำกัด (มหาชน) ร่วมกับ กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม กองทัพเรือ มหาวิทยาลัยราชภัฏรำไพพรรณี และมูลนิธิกิจกรรมวิทยาศาสตร์ทางทะเลและการอนุรักษ์ นอกจากนี้ ได้รับเลือกเป็นตัวแทนศิลปินดาราร่วมประชาสัมพันธ์งานวันสิ่งแวดล้อมโลก ประจำปี 2551 จัดโดยกระทรวงทรัพยากรธรรมชาติและสิ่งแวดล้อม และได้รับเกียรติเข้าร่วมในพิธิเปิด "อุทยานมังกรสวรรค์..พิพิธภัณฑ์ลูกหลานพันธุ์มังกร" ในบทบาท "เทพธิดามังกรสวรรค์" เพื่อเป็นอนุสรณ์สัมพันธ์ทางการทูตระหว่างประเทศไทย – จีน ครบรอบ 20 ปี ซึ่งเป็นความร่วมมือระหว่างกระทรวงวัฒนธรรมจีนและการท่องเที่ยวแห่งประเทศไทย
ปี 2552 เขมนิจได้ริเริ่มจัดกิจกรรม "การแข่งขันฟุตซอลการกุศล Love at First Kick" พร้อมครอบครัวและเพื่อนดารา สมาคมนักบินไทย และทีมฟุตบอลยุวชนทีมชาติ เพื่อนำรายได้โดยไม่หักค่าใช้จ่าย สมทบทุนสร้างห้องพักผู้ป่วยในอาคารสมเด็จพระเทพรัตน์ โรงพยาบาลรามาธิบดี และได้จัดมินิคอนเสิร์ต "หอบรัก ลาร้อน มาลัลลา โชว์" เพื่อนำรายได้สมทบทุนแก่มูลนิธิเพื่อสถาบันราชานุกูลในพระอุปถัมภ์ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และมูลนิธิสงเคราะห์และฟื้นฟูสมรรถภาพเด็กพิการปากเกร็ด
ต่อมา ได้รับเกียรติให้เข้าร่วมในพิธิเปิดการแข่งขันกีฬาศิลปะการต่อสู้ป้องกันตัวแห่งเอเชีย ครั้งที่ 1 หรือเอเชี่ยนมาเชี่ยลอาร์ทเกมส์ 2009 และได้รับเลือกจากสำนักงาน ป.ป.ส.กระทรวงยุติธรรมเป็นตัวแทนเยาวชนที่เป็นต้นแบบร่วมสนับสนุนการณรงค์รงค์เนื่องในวันต่อต้านยาเสพติด ประจำปี 2552 ตามแนวนโยบายยุทธศาสตร์ “5 รั้วป้องกัน” โดยเป็นตัวแทนรั้วครอบครัว ได้รับโล่ประกาศเกียรติคุณจากนายกรัฐมนตรี ต่อมา ได้รับเลือกเป็นพรีเซนเตอร์โครงการ "เที่ยวทั่วไทยไปกับแพนเค้กและเวียร์" ของการท่องเที่ยวแห่งประเทศไทย ต่อมา ได้รับเลือกเป็นพรีเซนเตอร์โครงการ "เที่ยวทั่วไทยไปกับแพนเค้กและเวียร์" ของการท่องเที่ยวแห่งประเทศไทย เพื่อกระตุ้นให้คนไทยท่องเที่ยวภายในประเทศ และได้เดินรณรงค์ในโครงการ "รักไทย ใช้ของแท้ หยุดละเมิดทรัพย์สินทางปัญญา" จัดโดยกระทรวงพาณิชย์ อีกทั้งร่วมเป็นตัวแทนคณะแม่-ลูก ในงาน "สิงหาพาแม่เที่ยว" ร่วมปลูกป่าเทิดพระเกียรติพร้อมคณะรัฐมนตรี เนื่องในวันแม่แห่งชาติและได้รับเลือกเป็น"ทูตของโครงการรณรงค์ต้านภัยมะเร็งเต้านม" ของสภากาชาดไทย พรีเซนเตอร์โครงการรณรงค์รู้เท่าทันไข้หวัดใหญ่ 2009 เจ็ดสีปันรักให้โลก Save World Save Life ปีสอง พรีเซนเตอร์โครงการ ซัมซุงโฮป ทูตโครงการ "หาบ้านใหม่ให้สุนัขกับเพดดีกรี" (PEDIGREE Find a Home Ambassador) เข้าร่วมกิจกรรมปลูกป่าชายเลน "ทริปปลูกป่า รักษ์โลก กับออสแรม" จ.ภูเก็ต เป็นตัวแทนจากออสแรมมอบหลอดไฟแก่ภาครัฐเพื่อช่วยเหลือผู้ประสบภัยจากพายุไซโคลนที่ประเทศพม่า หนึ่งในตัวแทนศิลปินดาราร่วมประชาสัมพันธ์วันวันมาฆบูชา
ปี 2553 เขมนิจได้รับพระราชทานเข็มกลัดเชิดชูเกียรติ จากสมเด็จพระเจ้าลูกเธอเจ้าฟ้าจุฬาภรณวลัยลักษณ์อัครราชกุมารี ในงานคอนเสิร์ต "คีตนนทรี ใต้ร่มพระบารมี" โดยเป็นหนึ่งในตัวแทนนิสิตปัจจุบันเข้าร่วมร้องเพลง เนื่องในโอกาสครบรอบ 30 ปี คณะมนุษยศาสตร์ มหาวิทยาลัยเกษตรศาสตร์ ต่อมา ได้รับเลือกเป็น "ทูตวัฒนธรรมสืบสานประเพณีไทย" ของการท่องเที่ยวแห่งประเทศไทย ร่วมประชาสัมพันธ์และเปิดงานเทศกาล "เย็นทั่วหล้ามหาสงกรานต์ ประจำปี 2553" และเป็น "ทูตการท่องเที่ยวในประเทศ" ของการท่องเที่ยวแห่งประเทศไทย ภายใต้กิจกรรม “เที่ยวทั่วไทย ไปกับแพนเค้ก” เพื่อตอกย้ำสโลแกน “เมืองไทยใครๆก็รัก” เนื่องในโอกาสครบรอบ 50 ปี การท่องเที่ยวแห่งประเทศไทย นอกจากนี้ ได้รับเกียรติเข้าร่วมกิจกรรมงาน "ปลูกข้าววันแม่เกี่ยววันพ่อ" จัดโดยกองอำนวยการรักษาความมั่นคงภายในราชอาณาจักร (กอ.รมน.) และกรมการข้าว เพื่อเทิดพระเกียรติพระบาทสมเด็จพระเจ้าอยู่หัวฯและสมเด็จพระนางเจ้าฯ พระบรมราชินีนาถ และได้รับเลือกเป็นทูตของโครงการรณรงค์ต้านภัยมะเร็งเต้านม ของสภากาชาดไทย เป็นปีที่สองติดต่อกัน
นอกจากนี้ ในปีนี้ เขมนิจได้ริเริ่มจัดตั้งกลุ่ม Are you ready? Club เพื่อจัดกิจกรรมเตรียมความพร้อมด้านบุคลิกภาพ ร่างกาย ความคิด และจิตใจให้แก่เยาวชนและเพื่อส่งเสริมการทำกิจกรรมร่วมกันในครอบครัว อีกทั้งได้เป็นตัวแทนศิลปินดาราช่อง 7 สี ต้อนรับขบวนจักรยาน พิทักษ์โลกปี 2 ทสม."รักษ์น้ำ รักษ์ป่า รักษ์สิ่งแวดล้อม เพื่อพ่อหลวง" ร่วมกับผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม และได้มอบรายได้จาก “เทียร่า เซียร่า แชริตี้ คอลเลคชั่น” ให้แก่คณะแพทยศาสตร์ ศิริราชพยาบาล เพื่อร่วมสร้างสถาบันการแพทย์สยามินทราธิราช
ปี 2554 เขมนิจได้รับเลือกจากสำนักงานคณะกรรมการการเลือกตั้ง หรือ กกต.เป็นพรีเซนเตอร์ชักชวนวัยรุ่นที่สนใจการเมืองให้มีส่วนร่วมสร้างประชาธิปไตย
ต่อมา ได้เป็นพรีเซนเตอร์กิจกรรม “รวมพลัง ระวังต้อหิน” จัดโดยชมรมต้อหินแห่งประเทศไทย เนื่องในโอกาส “วันต้อหินโลก” นอกจากนี้ ได้เข้าร่วมประชาสัมพันธ์งานวัน "โรคหายาก" หรือ “Rare Disease Day 2011 ใส่ใจ ให้โอกาส บนความเท่าเทียม” ซึ่งจัดขึ้นเป็นครั้งแรกในประเทศไทย และเข้าร่วมกิจกรรมสัปดาห์ “วันไตโลก (World Kidney Day)”